
RAPORT DE SPECIALITATE
privind aprobarea revizuirii indicatorilor tehnico-economici - faza SF şi a Devizului General revizuit pentru obiectivul de investiții "Construire stadion pe structură metalica, str. Calea Buziasului, Timişoara"
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre  privind aprobarea revizuirii indicatorilor tehnico-economici - faza SF şi a Devizului General revizuit pentru obiectivul de investiții "Construire stadion pe structură metalica, str. Calea Buziasului, Timişoara"

      
 Facem următoarele precizări:


Prin HOTĂRÂREA NR. 325 din data: 11/08/2020, Consiliul Local a aprobat documentatia tehnico-economica, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul ”Amenajare terenuri de sport - Construire stadion pe structură metalică”


Pentru atribuirea contractului de execuție lucrări de realizare a investitiei mentionate  au fost organizate 2 proceduri de achiziție publică, care s-au anulat din cauza neprezentării ofertanților. 
Urmare a neatribuirii contractului de execuție lucrări, s-a solicitat prestatorului SC KAT CONCEPT DESIGN SRL analizarea situatiei. Acesta, prin memoriul justificativ transmis a menționat necesitatea revizuirii valorii investitiei in raport cu preturile actuale ale materialelor;

Deoarece prețul la materialele de construcții s-a majorat de la data aprobării documentației tehnico-economice la faza SF și ținând cont de faptul că ponderea materialelor în prețul final al unei lucrări este semnificativ, prin revizuirea indicatorilor tehnico-economici - faza SF şi a Devizului General revizuit, prestatorul SC KAT CONCEPT DESIGN SRL s-a asigurat că valorile estimate în cadrul documentației economice sunt cât mai apropiate de valorile de piață.


Actualizarea devizului general se face in baza Art. 5., alin. 2, “... în funcţie de
evoluţia indicelui preţurilor de consum lunar (total), comunicat de Institutul Naţional
de Statistică, în conformitate cu prevederile art. 43 alin. (2) din Legea nr. 500/2002
privind finanţele publice, cu modificările ulterioare."

În vederea asigurării implementării proiectului și ținând cont de cele prezentate mai sus  rezultă necesitatea aprobarii revizuirii indicatorilor tehnico-economici - faza SF şi a Devizului General revizuit pentru obiectivul de investiții "Construire stadion pe structură metalica, str. Calea Buziasului, Timişoara";
Astfel, principalii indicatori economici ai investiţiei respectiv valoarea totala a obiectului de investiţii, exprimata in lei, cu TVA si, respectiv, fara TVA, din care constructii-montaj (C+M), in conformitate cu devizul general pentru "Construire stadion pe structură metalica, str. Calea Buziasului, Timisoara", conform devizului general, vor fi:

· valoare de 117,207,109.72 lei exclusiv T.V.A. la care se adauga T.V.A. de 22,247,081.50 lei, însumând 139,454,191.22 lei cu T.V.A..

· din devizul general revizuit rezulta ca valoarea C+M este de 93,646,480.60 lei exclusiv T.V.A. la care se adauga T.V.A. de 17,792,831.31 lei, însumând 111,439,311.91 lei cu T.V.A.

În concluzie,  
PROPUNEM:

- aprobarea revizuirii indicatorilor tehnico-economici - faza SF pentru obiectivul de investiții "Construire stadion pe structură metalica, str. Calea Buziasului, Timişoara conform Anexei 1. 

- aprobarea Devizului General revizuit al proiectului în valoare de 139,454,191.22 lei cu T.V.A, conform Anexei 2.
- asigurarea din bugetul local a sumelor suplimentare rezultate în urma revizuirii indicatorilor tehnico-economici - faza SF şi a Devizului General revizuit 

Având în vedere prevederile legale expuse în prezentul raport apreciem că Proiectul de hotărâre privind aprobarea revizuirii indicatorilor tehnico-economici - faza SF şi a Devizului General revizuit pentru obiectivul de investiții "Construire stadion pe structură metalica, str. Calea Buziasului, Timişoara" îndeplinește condițiile tehnice pentru a fi supus dezbaterii și aprobării plenului consiliului local. 

